1990R3491 — DA — 24.12.2007 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

RÅDETS FORORDNING (EØF) Nr. 3491/90

af 26. november 1990

om indførsel af ris med oprindelse i Bangladesh







RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 113, under henvisning til forslag fra Kommissionen, og ud fra følgende betragtninger : Fællesskabet har i forbindelse med midtvejsforhandlingerne under Uruguay-Runden forpligtet sig til at tilbyde en præferenceordning for indførsel af ris med oprindelse i de mindst industrialiserede udviklingslande, bortset fra AVS-staterne, som har udtrykt interesse herfor og er anført i bilag V til Rådets forordning (EØF) nr. 4258/88 af 19. december 1988 om anvendelse af generelle toldpræferencer i 1989 for visse landbrugsprodukter med oprindelse i udviklingslande ( 1 ) ; den præferenceordning for indførsel, som er indeholdt i tilbuddet til de mindst industrialiserede lande, omfatter en nedsættelse af afgiften ved indførsel til Fællesskabet af en mængde svarende til Fællesskabets traditionelle importmængde, under forudsætning af, at en eksportafgift af en størrelse svarende til nedsættelsen opkræves af eksportlandet ; blandt de lande, som tilbuddet gælder, har Bangladesh udtrykt interesse for at udvikle samhandelen med ris ; ved anvendelse af et oprindelsescertifikat kan præferenceordningen begrænses til kun at omfatte produkter med oprindelse i Bangladesh — UDSTEDT FØLGENDE FORORDNING:







Artikel 1

▼M1

1. Ved indførsel af ris med oprindelse i Bangladesh og inden for de i artikel 2 fastsatte mængder er den afgift, der anvendes ved indførsel af ris henhørende under KN-kode 1006 10 (undtagen KN-kode 1006 10 10), 1006 20 og 1006 30:

— for uafskallet ris henhørende under KN-kode 1006 10 (undtagen KN-kode 1006 10 10) lig med tolden i den fælles toldtarif, med fradrag af 50 % og af et fast beløb på 4,34 EUR

— for afskallet ris henhørende under KN-kode 1006 20 lig med told, der er fastsat i henhold til artikel 11a i Rådets forordning (EF) nr. 1785/2003 af 29. september 2003 om den fælles markedsordning for ris ( 2 ), med fradrag af 50 % og af et fast beløb på 4,34 EUR

— for delvis sleben eller sleben ris henhørende under KN-kode 1006 30 lig med den told, der er fastsat i henhold til artikel 11c i forordning (EF) nr. 1785/2003, med fradrag af et fast beløb på 16,78 EUR efterfulgt af et fradrag på 50 % og af et fast beløb på 6,52 EUR.

▼B

2. Stk. 1 anvendes kun :

— på de indførsler, for hvilke importøren beviser, at en eksportafgift på et beløb svarende til det i nævnte stykke omhandlede fradrag er blevet opkrævet af eksportlandet

— for produkter, for hvilke den kompetente myndighed i eksportlandet har udstedt et oprindelsescertifikat.

Artikel 2

1. Det i artikel 1 fastsatte fradrag i ►M1 importtolden ◄ er pr. kalenderår begrænset til en mængde svarende til 4 000 tons afskallet ris.

▼M1

Omregningen af mængder på andre forarbejdningstrin end afskallet ris foretages ved anvendelse af de omregningssatser, der er fastsat i artikel 1 i Kommissionens forordning nr. 467/67/EØF af 21. august 1967 om fastsættelse af omregningssatser, forarbejdningsomkostninger og værdi af biprodukter for de forskellige forarbejdningstrin for ris ( 3 ).

▼B

2. Kommissionen suspenderer anvendelsen af artikel 1, så snart den konstaterer, at de indførsler, der har været omfattet af bestemmelserne i nævnte artikel, i løbet af det pågældende år er nået op på den i stk. 1 anførte mængde.

▼M1

Artikel 3

Gennemførelsesbestemmelserne til denne forordning fastsættes efter fremgangsmåden i artikel 26 i forordning (EF) nr. 1785/2003.

▼B

Artikel 4

Denne forordning træder i kraft på dagen for offentliggørelsen i De Europæiske Fællesskabers Tidende.

Den finder anvendelse fra den 1. november 1990.

Denne forordning er bindende i alle enkeltheder og gælder umiddelbart i hver medlemsstat.